Z A P I S N I K
s 19. sjednice Vijeća Mjesnog odbora Mimara
održane 7. prosinca 2022. godine
u prostorijama MO Mimara, Vodnikova 15, s početkom u 17 sati


U 17 sati počinje 19. sjednica Vijeća Mjesnog odbora Mimara. Prisutni članovi Vijeća Mjesnog odbora (MO) Mimara su Lina Budak, Nada Jagetić i Iva Špoljar Šarić. Članica Ana Podnar je odsutna zbog bolesti.

Predsjednica Vijeća MO Mimara pozdravlja prisutne i konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.


DNEVNI RED


1. Pitanja, prijedlozi i obavijesti


Isti je prihvaćen te predsjednica Vijeća MO Mimara otvara raspravu o zapisniku s 18. sjednice Vijeća MO Mimara. Kako primjedbi na zapisnik nema, Vijeće jednoglasno prihvaća zapisnik s 18. sjednice Vijeća MO Mimara održane 11. studenog 2022. godine.

1. Predsjednica Vijeća obavještava članove o zaprimljenim upitima građana. Primili smo upit od M.I. vezan za previsoki rubnjak (rizole) na istočnoj strani Marulićevog trga te je li moguće sniziti te rubnjake ili postaviti nešto kako bi se olakšalo parkiranje na označenim parkirnim mjestima. Predsjednica vijeća je izmjerila navedeni rubnjak i isti iznosi više od 12 cm, što je više od uobičajenog. Slijedom navedenog, članovi MO Mimara donose zaključak da traže snižavanje rubnjaka na istočnoj strani Marulićevog i Mažuranićevog trga ili da se na drugi način vozačima olakša parkiranje na označenim parkirnim mjestima.



ZAKLJUČAK

          Snižavanje rubnjaka na istočnoj strani Marulićevog i Mažuranićevog trga

0. [bookmark: _Hlk99355106]Vijeće Mjesnog odbora „Mimara“ traži snižavanje rubnjaka na istočnoj strani Marulićevog i Mažuranićevog trga ili da se na drugi način olakša parkiranje na označenim parkirnim mjestima . 

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.





U nastavku, predsjednica Vijeća obavještava članove o 17. koordinaciji predsjednika Vijeća Gradske četvrti Donji grad i predsjednika Vijeća Mjesnih odbora koja se održala 6. prosinca 2022. godine. Vezano za problem prebrze vožnje u centru grada, iz MUP-a tvrde da svakodnevno kontroliraju brzinu. Vezano za zaključak MO Mimara iz lipnja 2022. godine kojim se tražilo imenovanje određene čestice u Jukićevoj ulici Trgom Ankice Lepej, predsjednik Vijeća Gradske četvrti Donji grad obavijestio je članove da navedena čestica nije zadovoljila uvjete da se proglasi trgom, ali da je na traženje MO Stenjevec odlučeno da se određeno područje unutar tog mjesnog odbora (u blizini njene bivše poslovnice) šetnjica nazove Šetnicom Ankice Lepej. Još je potrebno dobiti odobrenje njezine obitelji. 

Vezano za zelene otoke, tj. nedostatak određenih spremnika, članovi MO Mimara ističu nedovoljan broj spremnika za plastiku na području MO Mimara. Lokacije navedenih spremnika su provjerene na interaktivnoj mapi Čistoće te je vidljiv nedostatak spremnika za plastiku u dijelu MO Mimara oko HNK, Mažuranićevog trga te u Klaićevoj ulici. Isto tako, neki spremnici prikazani na navedenoj karti su uklonjeni, npr. spremnik za plastiku na zapadnoj strani Marulićevog trga, na križanju s Vukotinovićevoj ulici, pretpostavlja se zbog radova na Fakultetu za kemijski inženjering. Članovi MO Mimara donose zaključak kojim traže postavljanje dodatnih spremnika za plastiku na sljedećim lokacijama: 
· Klaićeva ulica
· Mažuranićev trg




ZAKLJUČAK

             Postavljanje dodatnih spremnika za plastiku na lokaciji : Klaićeva  ulica i   
                                                             Mažuranićev trg


0. Vijeće Mjesnog odbora „Mimara“ traži postavljanje dodatnih spremnika za plastiku na sljedećim lokacijama : Klaićeva ulica i Mažuranićev trg 

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.


Vezano za postavljanje kanti za smeće, dobiven je naputak iz Područnog ureda da Čistoća ove godine nema novih kanti te da se zaključak o potrebi za novim kantama i točnim lokacijama za postavljanje kanti treba donijeti početkom 2023. godine. Članovi MO Mimara donose zaključak kojim se u nedostatku katni za smeće traži privremeno postavljanje manjih kontejnera za miješani otpad do nabavke novih kanti za smeće kod križanja Savske i Crnatkove ulice, na dijelu između trgovine Konzum i kebaba koji se nalazi na uglu s Vodnikovom.

Članovi MO Mimara raspravljali su o stanju Srednjoškolskog igrališta i obnovi Muzeja Mimare te donijeli dva zaključka:

Članovi MO Mimara donose zaključak kojim traže završetak sanacije atletske staze na Srednjoškolskom igralištu kao i cjelokupnu obnovu i uređenje navedenog igrališta.

Članovi MO Mimara donose zaključak kojim traže uključenje OŠ Izidor Kršnjavi i V. Gimnazije u obnovu paralelno s Muzejom Mimara budući da se radi o istom kompleksu.


ZAKLJUČAK

Sanacija atletske staze i cjelokupna obnova i uređenje Srednjoškolskog igrališta
   

0. Vijeće Mjesnog odbora „Mimara“ traži završetak sanacije atletske staze na Srednjoškolskom igralištu kao i cjelokupnu obnovu i uređenje navedenog igrališta kao i uključenje  OŠ Izidora Kršnjavi i V. gimnazije u obnovu paralelno s Muzejom Mimara budući se radi o istom kompleksu.

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.


Završno se raspravlja o aktualnostima na području MO Mimara, o već donesenim zaključcima te o njihovom izvršenju. Članovi MO Mimara ističu kako nemaju nikakve povratne informacije o zaključcima te mole Vijeće Gradske četvrti da ih obavijest o istima. 
Ponavljaju se sljedeći zaključci: 
· MO Mimara traži od Gradske četvrti uklanjanje praznog kioska u Vodnikovoj ulici jer kiosk mjesecima ne radi i samo zauzima prostor nogostupa namijenjen pješacima.

· MO Mimara traži od Gradske četvrti uklanjanje ZET-ovog kioska na Mažuranićevom trgu koji je zatvoren i ne radi ili stavljanje istog u funkciju.

· MO Mimara traži od Gradske četvrti rješavanje problema s beskućnima koji spavaju u Crnatkovoj te ispred hotela Westin i muzeja Mimara i obavještavanje Centra za socijalnu skrb Zagreb – Podružnice Centar o uočenom problemu naših sugrađana koji nemaju krov nad glavom.  

· MO Mimara traži od Gradske četvrti sprečavanje prometa (vožnje) vozilima po Rooseveltovom trgu (ispred muzeja Mimara) postavljanjem pomičnih žardinjera ili slično. Tamo se ponekad zaustavljaju školski autobusi, ali to nije svakodnevno te bi za to trebalo koristiti autobusnu stanicu na Mažuranićevom trgu. 

· MO Mimara traži od Gradske četvrti hitno rješavanje problema nepropisnog parkiranja automobila na pločniku ispred i oko noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM), a sada i južnije po zelenoj površini.

· MO Mimara traži od Gradske četvrti postavljanje lanca ispred Državnog arhiva na Marulićevom trgu kako bi se spriječilo parkiranje po parku.

· MO Mimara traži od Čistoće redovito čišćenje stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stanicama izrazito prljave.

· MO Mimara traži od Čistoće redovito održavanje i pranje nogostupa u Crnatkovoj ulici, i to u dijelu južnog nogostupa koji se ne održava i ne pere, a koji je odijeljen cestom i travnatom površinom od sjevernog dijela nogostupa koji se redovno održava.

Kako više nije bilo pitanja ni komentara, članovi Vijeća MO Mimara dogovaraju termin sjedeće sjednice u 18. siječnja 2023. godine u 17.00 sati.


Sjednica je završila u 17:55 sati. 

Zapisnik vodila: Iva Špoljar Šarić

Zagreb, 7. prosinca 2022.

Klasa:024-08/22-003/2473
Urbroj:251-13-11-1/007-22-2 



Predsjednica Vijeća
Mjesnog odbora Mimara

Iva Špoljar Šarić, v.r.

